HELL MODE อยากเล่นโหด ขอโหมดนรก

เป็นซีรีส์ไลต์โนเวลญี่ปุ่นที่เขียนโดยฮามูโอะ และวาดภาพประกอบโดยโม เริ่มตีพิมพ์แบบออนไลน์เมื่อเดือนพฤศจิกายน พ.ศ. 2562 บนเว็บไซต์โชเซ็ตสึกะ นิ นาโร ต่อมาได้รับการนำมาตีพิมพ์โดยเอิร์ธ สตาร์ เอ็นเตอร์เทนเมนท์ ซึ่งได้ตีพิมพ์แล้วจำนวน 11 เล่ม ตั้งแต่เดือนกรกฎาคม พ.ศ. 2563 ภายใต้สำนักพิมพ์เอิร์ธ สตาร์ โนเวล การดัดแปลงเป็นมังงะที่วาดภาพโดยเอนจิ เท็ตตะ ได้รับการตีพิมพ์แบบออนไลน์ผ่านเว็บไซต์คอมมิค เอิร์ธ สตาร์ของเอิร์ธ สตาร์ เอ็นเตอร์เทนเมนท์ตั้งแต่เดือนตุลาคม พ.ศ. 2563 และได้รวบรวมตีพิมพ์เป็นเล่ม(ทังโกบง) จำนวน 11 เล่ม ทั้งไลต์โนเวลและมังงะได้รับแปลและตีพิมพ์เป็นภาษาไทยโดยสำนักพิมพ์ฟีนิกซ์ ซีรีส์อนิเมะทางโทรทัศน์ที่ผลิตโดยสตูดิโอโยโกฮามะ แอนิเมชัน แล็บเบรอทอรี เริ่มออกอากาศในเดือนมกราคม พ.ศ. 2569

 เรื่องย่อ 
เรื่องราวของยามาดะ เคนอิจิ ผู้ชื่นชอบเกมที่ต้องทุ่มเทเวลาและความอุตสาหะเพื่อเลี้ยงตัวละครให้เก่งกาจ แต่เกมใหม่ๆทุกวันนี้กลับมีแต่เกมสายชิล ไม่ต้องใช้เวลาหรือความพยายามอะไรมากก็เทพได้อย่างง่ายดาย เขาผิดหวังมากจนกระทั่งได้พบกับเกมออนไลน์ปริศนาซึ่งไม่มีแม้กระทั่งชื่อ จากระดับความยากทั้งหมด เขาเลือก ‘เฮลโหมด’ ความยากระดับนรกอย่างไม่ลังเล แล้วก็ได้ไปเกิดใหม่ที่ต่างโลกในฐานะชาวนาผู้ยากไร้ ต้องใช้ชีวิตลำเค็ญ จะอัปเลเวลก็ลำบากกว่าชาวบ้านและยากนรกอย่างสาแก่ใจ  ขอเลือกใหม่ตอนนี้ทันไหมเนี่ย!? เขาจะไต่เต้าจนได้เป็น 'นักอัญเชิญ' ซึ่งเป็นเป้าหมายสูงสุดได้หรือไม่!?

 ตัวละคร 

 สื่อ 
 ไลต์โนเวล 
HELL MODE อยากเล่นโหด ขอโหมดนรกเขียนโดยฮามูโอะ เริ่มต้นเผยแพร่บนเว็บไซต์โชเซ็ตสึกะ นิ นาโร เมื่อวันที่ 17 พฤศจิกายน พ.ศ. 2562 ต่อมาได้รับการนำมาตีพิมพ์โดยเอิร์ธ สตาร์ เอ็นเตอร์เทนเมนท์ ซึ่งเริ่มเผยแพร่พร้อมภาพประกอบที่วาดโดย Mo ภายใต้สำนักพิมพ์เอิร์ธสตาร์ โนเวลเมื่อวันที่ 15 กรกฎาคม พ.ศ. 2563 ได้รับการวางจำหน่ายแล้วจำนวน 12 เล่ม ณ วันที่ 16 ตุลาคม พ.ศ. 2568 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 21 มีนาคม พ.ศ. 2565

 มังงะ 
การดัดแปลงเป็นมังงะที่วาดภาพประกอบโดยเอนจิ เท็ตตะ เริ่มตีพิมพ์เป็นตอนในเว็บไซต์คอมมิค เอิร์ธ สตาร์ ของเอิร์ธ สตาร์ เอ็นเตอร์เทนเมนท์ เมื่อวันที่ 15 ตุลาคม พ.ศ. 2563 มังงะเรื่องนี้ได้รับการรวบรวมตีพิมพ์เป็นเล่ม(ทังโกบง) จำนวน 13 เล่ม ณ เดือนมกราคม พ.ศ. 2569 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 18 สิงหาคม พ.ศ. 2565

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 5 ธันวาคม พ.ศ. 2567 ซีรีส์นี้ผลิตโดยสตูดิโอโยโกฮามะ แอนิเมชัน ลาบอราทอรี และกำกับโดยมาซาโตะ ทามากาวะ โดยมีไดชิโระ ทานิมูระรับหน้าที่เป็นผู้เขียนบทซีรีส์ เคย์ สึชิมะเป็นผู้ออกแบบตัวละคร และมิซากิ สึชิดะ, โมยุ คานาซากิ, จุนโกะ นากาจิมะ, คานาดะ ซาคุมะ, เรโกะ อาเบะ, คาโฮะ ซาวาดะ, โบดาเมียน และสึกุมิ ทานากะเป็นผู้แต่งเพลงประกอบ เริ่มออกอากาศในวันที่ 10 มกราคม พ.ศ. 2569 ทางช่องโตเกียวเอ็มเอ็กซ์ และช่องอื่นๆ ในเครือข่าย เพลงเปิดเรื่องคือ  ร้องโดย ส่วนเพลงปิดของเรื่องคือ "Sanctuary" ร้องโดยคายะ

 รายชื่อตอน 

 ผลตอบรับ 
ซีรีส์เรื่องนี้ได้รับรางวัลใหญ่จากรางวัล Earth Star Novel ครั้งที่ 2 เมื่อปี พ.ศ. 2563 

ภายในเดือนธันวาคม พ.ศ. 2567 ซีรีส์ดังกล่าวมียอดจำหน่ายมากกว่า 1.6 ล้านเล่ม

 ดูเพิ่ม 
 เกิดใหม่เป็นขุนนางไปผจญภัยในต่างโลก -อัครทูตจอมซุ่มซ่ามของทวยเทพ- ซีรีส์ไลท์โนเวลอีกเรื่องที่มีผู้วาดภาพประกอบคนเดียวกัน

 หมายเหตุ 

 อ้างอิง 

 แหล่งข้อมูลอื่น 
  ที่โชเซ็ตสึกะ นิ นาโร 
  ที่เอิร์ธ สตาร์ โนเวล 





หมวดหมู่:นิยายญี่ปุ่นที่ตีพิมพ์ในปี พ.ศ. 2563
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะของสำนักพิมพ์เอิร์ธ สตาร์ เอ็นเตอร์เทนเมนท์
หมวดหมู่:การ์ตูนญี่ปุ่นแนวต่างโลก
หมวดหมู่:นิยายและไลต์โนเวลแนวต่างโลก
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)